ประกาศคณะกรรมการกํากับหลักทรัพย์และตลาดหลักทรัพย์


ที่ กข. 43/2546


เรื่อง หลักเกณฑ์ เงื่อนไข และวิธีการประกอบธุรกิจการจัดอันดับกองทุนรวม(ประมวล)


เนื่องจากปัจจุบันการลงทุนผ่านกองทุนรวมมีความสําคัญมากขึ้นเป็นลําดับ การมีข้อมูลเกี่ยวกับกองทุนรวมในเบื้องต้นเผยแพร่อย่างเพียงพอและมีคุณภาพจึงจําเป็นอย่างยิ่งสําหรับผู้ลงทุนที่ประสงค์จะลงทุนผ่านกองทุนรวมเหล่านั้น ดังนั้น เพื่อเป็นการส่งเสริมให้มีการจัดอันดับกองทุนรวม คณะกรรมการ ก.ล.ต. จึงได้ประกาศยกเว้นให้การจัดอันดับกองทุนรวมไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุนต่อเมื่อได้รับความเห็นชอบจากสํานักงาน ทั้งนี้ เพื่อให้บริษัทอื่นใดที่ไม่ใช่บริษัทหลักทรัพย์ประเภทการเป็นที่ปรึกษาการลงทุนสามารถให้บริการแก่ผู้ลงทุนในข้อมูลที่เกี่ยวกับกองทุนรวมได้มากยิ่งขึ้น โดยการจัดอันดับกองทุนรวมต้องกระทําอย่างมีมาตรฐาน เป็นธรรม เป็นกลาง และเป็นอิสระ รวมทั้งด้วยความระมัดระวังโดยคํานึงถึงประโยชน์ของผู้ลงทุนเป็นสําคัญ และเพื่อให้เป็นไปตามวัตถุประสงค์ที่ว่านี้ คณะกรรมการ ก.ล.ต. จึงเห็นควรกําหนดหลักเกณฑ์ในการให้ความเห็นชอบบุคคลที่จะประกอบธุรกิจการจัดอันดับกองทุนรวมโดยไม่ถือเป็นการประกอบธุรกิจการเป็นที่ปรึกษาการลงทุน ตลอดจนหลักเกณฑ์ในการกํากับดูแลผู้ประกอบการดังกล่าวอาศัยอํานาจตามความในมาตรา 4 และมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ 1 ในประกาศนี้


“การจัดอันดับกองทุนรวม” หมายความว่า การให้คําแนะนําหรือความเห็นเกี่ยวกับ


คุณค่าหรือความเหมาะสมในการลงทุนของกองทุนรวมเชิงเปรียบเทียบ โดยอาจให้สัญลักษณ์หรือ


เครื่องหมายอื่นใดเพื่อประกอบการให้ความเห็นด้วยก็ได้


“บริษัทจัดอันดับกองทุนรวม” หมายความว่า ผู้ซึ่งประกอบธุรกิจการจัดอันดับ


กองทุนรวมเป็นทางค้าปกติ ที่ไม่ถือเป็นการประกอบธุรกิจการเป็นที่ปรึกษาการลงทุน


“ผู้บริหาร” หมายความว่า กรรมการ ผู้จัดการ หรือบุคคลผู้มีอํานาจในการจัดการ


“บุคคลผู้มีอํานาจในการจัดการ” หมายความว่า กรรมการบริหาร รองผู้จัดการผู้ช่วยผู้จัดการ ผู้อํานวยการฝ่าย และให้หมายความรวมถึงผู้ดํารงตําแหน่งเทียบเท่าที่เรียกชื่ออย่างอื่น โดยบุคคลดังกล่าวเป็นผู้รับผิดชอบงานในสายงานด้านการจัดอันดับกองทุนรวม


“กรรมการบริหาร” หมายความว่า บุคคลที่คณะกรรมการบริษัทแต่งตั้งให้เป็นกรรมการบริหาร หรือมอบหมายให้มีอํานาจตัดสินใจในการดําเนินงานของบริษัทแทนคณะกรรมการบริษัท


“ผู้อํานวยการฝ่าย” หมายความว่า บุคคลที่รับผิดชอบงานในระดับส่วนงานภายในบริษัท


“บริษัทจัดการ” หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม


“การจัดอันดับบริษัทจัดการ” หมายความว่า การให้คําแนะนําหรือความเห็นเกี่ยวกับความสามารถในการประกอบธุรกิจของบริษัทจัดการ โดยอาจให้สัญลักษณ์หรือเครื่องหมายอื่นใดเพื่อประกอบการให้ความเห็นด้วยก็ได้


“สํานักงาน” หมายความว่า สํานักงานคณะกรรมการกํากับหลักทรัพย์และตลาดหลักทรัพย์


ข้อ 2 ผู้ที่จะประกอบการเป็นบริษัทจัดอันดับกองทุนรวมได้ ต้องขอรับความเห็นชอบและได้รับความเห็นชอบจากสํานักงาน โดยบุคคลดังกล่าวต้องมีคุณสมบัติดังต่อไปนี้


(1) เป็นบริษัทจํากัดหรือบริษัทมหาชนจํากัด ไม่ว่าจะจัดตั้งขึ้นตามกฎหมายไทยหรือกฎหมายต่างประเทศ


(2) แสดงได้ว่าหลักเกณฑ์ที่จะใช้ในการจัดอันดับกองทุนรวมเป็นหลักเกณฑ์ที่มีหลักวิชาการรองรับซึ่งสามารถสะท้อนวัตถุประสงค์ของการจัดอันดับกองทุนรวม และไม่ก่อให้เกิดความสําคัญผิดในสาระสําคัญของข้อมูลการจัดอันดับกองทุนรวมดังกล่าว


(3) มีโครงสร้างการถือหุ้น โครงสร้างองค์กร โครงสร้างการบริหาร ขอบเขต


การประกอบธุรกิจ และผู้บริหาร ที่เชื่อได้ว่าไม่มีส่วนได้เสียอันอาจก่อให้เกิดขาดความเป็นอิสระในการจัดอันดับกองทุนรวม และสามารถดําเนินงานได้อย่างเป็นกลางและเป็นธรรม


(4) มีผู้บริหารที่ซื่อสัตย์สุจริต และต้องไม่มีลักษณะต้องห้ามตามข้อ 3


ข้อ 3 ผู้บริหารของผู้ขอความเห็นชอบตามข้อ 2 ต้องไม่มีลักษณะต้องห้ามดังต่อไปนี้


(1) เป็นบุคคลล้มละลาย


(2) เป็นบุคคลที่ถูกศาลสั่งพิทักษ์ทรัพย์


(3) เป็นคนไร้ความสามารถหรือคนเสมือนไร้ความสามารถ


(4)[1](#fn1) เป็นบุคคลที่มีอยู่ระหว่างถูกตลาดหลักทรัพย์แห่งประเทศไทยห้ามเป็นผู้บริหารหรือผู้มีอํานาจควบคุมของบริษัทจดทะเบียน


(5) อยู่ระหว่างถูกสํานักงานสั่งพัก หรือเพิกถอนการให้ความเห็นชอบในการปฏิบัติหน้าที่ใด ๆ ภายใต้การกํากับดูแลของสํานักงานหรือตลาดหลักทรัพย์แห่งประเทศไทย


(6) อยู่ระหว่างต้องห้ามมิให้เป็นหรือปฏิบัติหน้าที่เป็นผู้บริหารของบริษัทหลักทรัพย์หรือที่ปรึกษาของสถาบันการเงิน


(7) มีหรือเคยมีพฤติกรรมที่แสดงถึงการขาดจรรยาบรรณหรือมาตรฐานในการปฏิบัติหน้าที่ใด ๆ ภายใต้การกํากับดูแลของสํานักงานหรือตลาดหลักทรัพย์แห่งประเทศไทย


(8) มีหรือเคยมีพฤติกรรมไม่สุจริตเกี่ยวกับทรัพย์


(9) มีหรือเคยมีพฤติกรรมที่แสดงถึงการทําธุรกรรมที่เอาเปรียบผู้ลงทุนในตลาดทุน หรือก่อให้เกิดความเสียหายต่อธุรกิจหลักทรัพย์หรือตลาดทุนโดยรวม


(10) มีหรือเคยมีพฤติกรรมที่แสดงว่ามีเจตนาอําพรางฐานะทางการเงินหรือผลการดําเนินงานที่แท้จริง หรือจงใจแสดงข้อความอันเป็นเท็จในสาระสําคัญหรือปกปิดข้อความจริง อันเป็นสาระสําคัญที่ควรบอกให้แจ้งในการขอรับความเห็นชอบ หรือในเอกสารหรือรายงานใด ๆ ที่ต้องเปิดเผยต่อประชาชนหรือต้องยื่นต่อสํานักงานหรือคณะกรรมการ ก.ล.ต.


(11) มีหรือเคยมีพฤติกรรมที่แสดงถึงการละเลยการตรวจสอบดูแลตามสมควรเพื่อมิให้กิจการที่ตนมีอํานาจในการจัดการหรือผู้ปฏิบัติงานซึ่งอยู่ภายใต้บังคับบัญชา กระทําการใดหรืองดเว้นกระทําการใดอันเป็นการฝ่าฝืนหรือขัดต่อกฎหมายว่าด้วยหลักทรัพย์และตลาดหลักทรัพย์หรือประกาศที่ออกภายใต้อํานาจตามกฎหมายดังกล่าว


ข้อ 4[2](#fn2) ในการขอรับความเห็นชอบเป็นบริษัทจัดอันดับกองทุนรวม ให้ผู้ที่ประสงค์จะขอรับความเห็นชอบยื่นคําขอรับความเห็นชอบต่อสํานักงานตามแบบพร้อมเอกสารหลักฐานตามที่สํานักงานประกาศกําหนด


เมื่อสํานักงานได้รับคําขอ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนแล้ว ให้ผู้ยื่นคําขอชําระค่าธรรมเนียมคําขอรับความเห็นชอบเป็นบริษัทจัดอันดับกองทุนรวมแก่สํานักงานตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูลการจดทะเบียน และการยื่นคําขอต่าง ๆ


ข้อ 5[3](#fn3) ให้สํานักงานพิจารณาคําขอรับความเห็นชอบเป็นบริษัทจัดอันดับกองทุนรวมให้แล้วเสร็จภายในเก้าสิบวันนับแต่วันที่ได้รับคําขอ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชน


ข้อ 6 ในการจัดอันดับกองทุนรวม ให้บริษัทจัดอันดับกองทุนรวมปฏิบัติให้เป็นไปตามหลักเกณฑ์ดังต่อไปนี้


(1) ใช้ข้อมูลประกอบการจัดอันดับกองทุนรวมที่มาจากแหล่งข้อมูลที่น่าเชื่อถือและสามารถอ้างอิงได้


(2) จัดอันดับกองทุนรวมและเผยแพร่ข้อมูลเกี่ยวกับการจัดอันดับกองทุนรวมด้วยความสุจริต เป็นธรรม เป็นกลาง และเป็นอิสระ รวมทั้งใช้ความระมัดระวัง โดยคํานึงถึงผู้รับข้อมูลเป็นสําคัญ


(3) ระบุวัตถุประสงค์ในการจัดอันดับกองทุนรวม หลักเกณฑ์ที่ใช้ในการจัดอันดับ


กองทุนรวม และคําอธิบายเกี่ยวกับข้อมูลการจัดอันดับกองทุนรวม ตลอดจนแสดงคําเตือนเกี่ยวกับการใช้ข้อมูลเกี่ยวกับการจัดอันดับกองทุนรวม โดยมีสาระสําคัญของคําเตือนว่า ข้อมูลการจัดอันดับกองทุนเป็นเพียงข้อมูลหนึ่งที่ใช้ประกอบการตัดสินใจลงทุน ผู้ลงทุนควรศึกษารายละเอียดก่อนตัดสินใจลงทุน ไว้ในเอกสารที่จัดทําขึ้นเพื่อเผยแพร่ข้อมูลการจัดอันดับกองทุนรวม


(4) จัดให้มีบุคลากรที่มีความรู้ความสามารถเป็นผู้ชี้แจงอธิบายข้อมูลการจัดอันดับกองทุนรวมเมื่อได้รับการซักถาม


(5) ในกรณีที่มีการใช้สัญลักษณ์หรือเครื่องหมายอื่นใดประกอบการจัดอันดับกองทุนรวม สัญลักษณ์หรือเครื่องหมายดังกล่าวจะต้องไม่ขัดต่อกฎหมายหรือศีลธรรมอันดีของประชาชน


(6) เก็บรักษาข้อมูลเกี่ยวกับการจัดอันดับกองทุนรวมและข้อมูลที่ใช้ประกอบการพิจารณาจัดอันดับกองทุนรวมไว้เป็นเวลาไม่น้อยกว่าสองปีนับแต่วันเผยแพร่ข้อมูลดังกล่าว


(7) ห้ามมิให้บริษัทจัดอันดับกองทุนรวมทําการจัดอันดับกองทุนรวมใด หากบริษัทจัดอันดับกองทุนรวม หรือผู้บริหารของบริษัทจัดอันดับกองทุนรวม มีความเกี่ยวข้องหรือมีส่วนได้เสียไม่ว่าโดยทางตรงหรือทางอ้อมกับกองทุนรวมหรือบริษัทจัดการนั้นในลักษณะที่จะทําให้บริษัทจัดอันดับกองทุนรวมขาดความเป็นธรรม เป็นกลาง และเป็นอิสระในการจัดอันดับกองทุนรวม


(8) ห้ามมิให้บริษัทจัดอันดับกองทุนรวมกระทําการใด ๆ อย่างไม่เหมาะสมจนอาจก่อให้เกิดความเสียหายต่อผู้ใช้ข้อมูล กองทุนรวม บริษัทจัดการ หรือความเชื่อมั่นในธุรกิจหลักทรัพย์หรือตลาดทุนโดยรวม


ข้อ 7 ในกรณีที่บริษัทจัดอันดับกองทุนรวมมีความประสงค์จะแก้ไขเปลี่ยนแปลงหลักเกณฑ์ที่ใช้ในการจัดอันดับกองทุนรวม และสัญลักษณ์หรือเครื่องหมายอื่นใดที่ใช้ประกอบการจัดอันดับกองทุนรวมให้บริษัทจัดอันดับกองทุนรวมแจ้งให้สํานักงานทราบล่วงหน้าเป็นลายลักษณ์อักษรก่อนการแก้ไขเปลี่ยนแปลง หากสํานักงานไม่ทักท้วงภายในสามสิบวันนับแต่วันที่ได้รับแจ้ง กรณีการแก้ไขเปลี่ยนแปลงหลักเกณฑ์หรือภายในสิบห้าวันนับแต่วันที่ได้รับแจ้ง กรณีการแก้ไขเปลี่ยนแปลงสัญลักษณ์หรือเครื่องหมายอื่นใดนั้น ให้บริษัทจัดอันดับกองทุนรวมดําเนินการแก้ไขเปลี่ยนแปลงหลักเกณฑ์ สัญลักษณ์หรือเครื่องหมายที่ใช้ในการจัดอันดับกองทุนรวมได้


ข้อ 8 ให้บริษัทจัดอันดับกองทุนรวมยื่นรายงานหรือแสดงเอกสารเกี่ยวกับการจัดอันดับกองทุนรวมตามระยะเวลาหรือเป็นครั้งคราวตามที่สํานักงานกําหนด ในการนี้ สํานักงานจะให้ทําคําชี้แจงเพื่ออธิบายหรือขยายความแห่งรายงานหรือเอกสารนั้นด้วยก็ได้


ข้อ 9 บริษัทจัดอันดับกองทุนรวมต้องยินยอมให้เจ้าหน้าที่ที่ได้รับมอบหมายจากสํานักงานเข้าไปในสถานที่ตั้งของบริษัทจัดอันดับกองทุนรวม หรือสถานที่ซึ่งรวบรวมหรือประมวลข้อมูลของบริษัทจัดอันดับกองทุนรวม ในระหว่างเวลาทําการของสถานที่นั้นเพื่อตรวจสอบการปฏิบัติตามประกาศนี้ได้


ข้อ 10 ห้ามมิให้บริษัทจัดอันดับกองทุนรวมประกอบธุรกิจการจัดอันดับบริษัทจัดการเว้นแต่ได้แจ้งความประสงค์ในการจัดอันดับบริษัทจัดการต่อสํานักงานตามแบบพร้อมเอกสารหลักฐานตามที่สํานักงานประกาศกําหนด และหากสํานักงานไม่ได้แจ้งเป็นอย่างอื่นภายในสี่สิบห้าวันนับแต่วันที่สํานักงานได้รับหนังสือแจ้งพร้อมเอกสารหลักฐานถูกต้องและครบถ้วน ให้บริษัทจัดอันดับกองทุนรวมสามารถประกอบธุรกิจการจัดอันดับบริษัทจัดการได้ ทั้งนี้ ให้นําข้อกําหนดเกี่ยวกับหลักเกณฑ์การประกอบธุรกิจตามข้อ 2 ข้อ 6 ข้อ 7 และข้อ 8 มาใช้บังคับกับการประกอบธุรกิจการจัดอันดับบริษัทจัดการโดยอนุโลม


ข้อ 11 ในกรณีที่บริษัทจัดอันดับกองทุนรวมฝ่าฝืนหรือไม่ปฏิบัติตามประกาศนี้ให้สํานักงานมีอํานาจสั่งให้บริษัทจัดอันดับกองทุนรวมกระทําการ แก้ไขการกระทํา หรืองดเว้นการกระทําได้


ข้อ 12 ในกรณีที่สํานักงานเห็นว่าบริษัทจัดอันดับกองทุนรวมใดขาดคุณสมบัติตามข้อ 2หรือฝ่าฝืนหรือไม่ปฏิบัติตามข้อกําหนดในข้อ 6 ข้อ 7 ข้อ 8 ข้อ 9 ข้อ 10 หรือฝ่าฝืนหรือไม่ปฏิบัติตามคําสั่งของสํานักงานตามข้อ 11 ให้สํานักงานมีอํานาจดําเนินการดังต่อไปนี้


(1) ภาคทัณฑ์


(2) พักการประกอบการที่ได้รับความเห็นชอบ


(3) เพิกถอนการให้ความเห็นชอบ


ข้อ 13 ประกาศนี้ให้ใช้บังคับตั้งแต่วันที่ 16 ธันวาคม พ.ศ. 2546 เป็นต้นไป


ประกาศ ณ วันที่ 3 ธันวาคม พ.ศ. 2546


(สุชาติ เชาว์วิศิษฐ)


รัฐมนตรีว่าการกระทรวงการคลัง


ประธานกรรมการ คณะกรรมการกํากับหลักทรัพย์และตลาดหลักทรัพย์


หมายเหตุ:


ประกาศคณะกรรมการ ก.ล.ต. ที่ กข. 43/2546 เรื่อง หลักเกณฑ์ เงื่อนไข และวิธีการประกอบธุรกิจการจัดอันดับกองทุนรวม ลงวันที่ 03/12/2546 ประกาศในราชกิจจานุเบกษา เมื่อวันที่ 12 ธันวาคม 2546ฉบับทั่วไป ตอนพิเศษ 142ง เล่มที่ 120


..........ประกาศคณะกรรมการ ก.ล.ต. ที่ กจ/น/ข. 28/2549 เรื่อง แก้ไขข้อกําหนดลักษณะต้องห้ามของบุคลากรภายใต้พระราชบัญญัติหลักทรัพย์และตลาดหลักทรัพย์ พ.ศ.2535 ลงวันที่ 15 พฤศจิกายน พ.ศ.2549 ประกาศในราชกิจจานุเบกษา เมื่อวันที่ 18 ธันวาคม 2549 ฉบับที่ 123 ตอนพิเศษ 130 ง


ประกาศคณะกรรมการ ก.ล.ต. ที่ กธ. 10/2558 เรื่อง หลักเกณฑ์ เงื่อนไข และวิธีการประกอบธุรกิจการจัดอันดับกองทุนรวม (ฉบับที่ 2) ลงวันที่ 06/08/2558 ประกาศในราชกิจจานุเบกษา เมื่อวันที่ 1 กันยายน 2558 ฉบับทั่วไป ตอนพิเศษ 202ง เล่มที่ 132





---


1. 
2. 
3.